Aodoù-an-Arvor

Aodoù-an-Arvor (Côtes-d'Armor e galleg hag ent-ofisiel) a zo unan eus ar pemp departamant a oa bet savet e Breizh da heul ar Reveulzi c'hall. E norzh ar vro emañ, Sant-Brieg eo ar pennlec'h anezhañ, hag an 22 an niverenn roet dezhañ. Betek 1990 e veze graet Kostezioù-an-Norzh, Aodoù-an-Hanternoz, Aodoù-Kreiznoz pe c'hoazh Arvorioù-an-Nord (Côtes-du-Nord e galleg) anezhañ e brezhoneg. Istor Dizunvan eo an departamant, bodet en-dro da gêr Sant-Brieg. An 3/5vedenn a zo e Breizh-Uhel hag an 2/5 e Breizh-Izel. Al lodenn vrasañ eus Bro-Sant-Brieg a zo aet d'ober anezhañ anat eo, met un nebeud parrezioù diouti a zo er Mor-Bihan. War-dro an hanter eus Bro-Sant-Maloù a zo e-barzh ivez, pa 'mañ ar peurrest anezhi en Il-ha-Gwilen hag er Mor-Bihan. Ul lodenn eus Bro-Zol er reter, Kernev-Uhel, er mervent, hag al lodenn vrasañ eus Bro-Dreger, er gwalarn, tammoù bihan eus Bro-Wened er mervent-su a ya d'ober ar peurrest. Kêrioù brasañ Sant-Brieg Dinan Lambal Loudieg Lannuon Gwengamp Plerin Brezhoneg Ar Brezoneg er Skol 1934-1936: ar c'huzul-departamant a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Deskadurezh 21 gumun a oa skolioù Diwan pe skolioù divyezhek enno e 2009. 2,6% eus bugale an departamant a zo enno er c'hentañ derez. Liammoù etrebroadel Keveleriñ Gwelet ivez Arondisamantoù Aodoù-an-Arvor Kantonioù Aodoù-an-Arvor Kumunioù Aodoù-an-Arvor Kuzulierion jeneral Aodoù-an-Arvor Liammoù diavaez Lec'hienn ar C'huzul-departamant Lec'hienn ar stad c'hall en departamant (prefeti) Touristañ en Aodoù-an-Arvor Anv kozh an departamant: Aodoù-an-Hanternoz Anv nevez an departamant: Aodoù-an-Arvor Dave ha notennoù